भ्रष्टाचार के आरोपी को 24 साल में भी नहीं पकड़ पाई निगरानी पुलिस
भ्रष्टाचारके आरोपी चान्हो प्रखंड के तत्कालीन जन सेवक राय हेंब्रोम को निगरानी पुलिस (अब एसीबी) 24 साल से नहीं पकड़ पाई है। गुरुवार को संबंधित मामले की सुनवाई करते हुए एसीबी के विशेष न्यायाधीश आशुतोष दुबे की अदालत ने आरोपी राय हेंब्रोम को फरार घोषित कर दिया। उसकी गिरफ्तारी सुनिश्चित करने के लिए अदालत ने कई बार गिरफ्तारी वारंट, इश्तेहार और कुर्की-जब्ती का आदेश निगरानी पुलिस को दिया था। अदालत ने राय हेंब्रोम के खिलाफ स्थायी वारंट निर्गत करने का आदेश दिया है और उसके मामले को बंद कर दिया है। एक अन्य आरोपी तत्कालीन जनसेवक चान्हो प्रखंड भगवती शरण सिंह के खिलाफ सुनवाई जारी है।
मार्च 1992 में तत्कालीन निगरानी पुलिस पटना ने चान्हो प्रखंड के तीन आरोपियों भगवती शरण सिंह, राय हेंब्रोम और राज किशोर राम के खिलाफ थाने में भ्रष्टाचार निवारण अधिनियम के तहत 15-92 दर्ज किया था। लाभुक सुखदेव तुरी, लालजी महतो के शिकायत आवेदन के आधार पर निगरानी ब्यूरो के थाने में प्राथमिकी दर्ज की गई थी।
hin_Deva hin_Deva hin_Deva